મંગળવારે પુણે ખાતે રમાયેલી IPLની મેચ 9માં દિલ્હી ડેરડેવિલ્સે સંજુ સેમસનની સદી અને બોલર્સના શાનદાર પ્રદર્શનથી રાઈઝિંગ પુણે સુપરજાયન્ટ્સને 97 રનથી પરાજય આપ્યો. પુણેએ ટોસ જીતીને ફિલ્ડીંગ પસંદ કરી હતી. દિલ્હીએ મેચની બીજી જ ઓવરમાં આદિત્ય તારે(1)ની વિકેટ ગુમાવતા પુણેનો પ્રથમ ફિલ્ડીંગ કરવાનો નિર્ણય યોગ્ય લાગ્યો પરંતુ ઓપનર સેમ બિલિંગ(24) અને સંજુ સેમસને આક્રામક બેટિંગ કરતા ટીમના સ્કોરને 8 ઓવર્સમાં 70 રનની પાર પહોંચાડી દીધો હતો. બિલિંગના આઉટ થયા બાદ બેટિંગમાં આવેલા રિષભ પંતે (31) સેમસનને સાથ આપતા ટીમના સ્કોરને આગળ વધાર્યો હતો.